cyanic-selkie/wikianc huggingface dataset:
Terje Tønnesen
Tønnesen ble i 2015 utnevnt til ridder av 1. klasse av St. Olavs orden.
Sandviga
Sandviga er et boligområde på Hisøy i Arendal kommune, og ligger ved åpningen av Galtesund.
Historie
Sandviga var en del av uthavna Merdø som strakte seg rundt bassenget som avgrenses av Merdø, Rævesand på Tromøy og Sandviga på Hisøy. For sjøfarende var dette ei havn; hvilken del de brukte i den aktuelle situasjonen var avhengig av vind og vær.
Sandviga har hatt bosetting siden 1400- / 1500-tallet. Det ble anlagt et kanonbatteri på stedet rundt 1700-tallet for å beskytte innseilingen til Arendal. Sandvigodden fyr ble bygget på samme sted i 1844, og fyret med sine fire bygninger er nå fredet. Uthavnen hadde i 1875 fem losbåter og tolv loser. Der var blant annet en sjømannskole og handelsvirksomhet.
Kystfort
I Sandviga ligger det tyske kystfortet «HKB 33/979 Hisøen», som senere har fått navnet «Sandvigen festning». Fortet ble bygget av den tyske okkupasjonsmakten i 1941. Formålet var å sikre innseilingen til Arendal gjennom Galtesund. Innseilingen via Tromøysund ble sikret fra Kalvøysund festning. Fortet var bestykket med fire stk. 105 anti-skipkanoner og antiluftskyts. Etter andre verdenskrig på midten av 1960-tallet ble fortet utbygget av det norske sjøforsvaret i samarbeid med NATO, og brukt som drivstoffdepot for undervannsbåter, og det var lenge militær aktivitet der. Tankkapasiteten var på fem millioner liter drivstoff. Idag er området overtatt av Arendal kommune, og regulert til friluftsområde. I mai 2008 bestemte et enstemmig bystyret at Hisøy Idrettslag fikk overta Sandvigen fort. Laget har nå gjort fortet tilgjengelig for utleie til overnatting, kurs, teambuilding, treningsleir, og selskapslokaler.
Swimfan
Swimfan er en amerikansk erotisk thrillerfilm fra 2002, som er regissert av John Polson og skrevet av Charles Bohl og Phillip Schneider. Den ble regnet Farlig begjær for tenåringer. Skuespillere som Jesse Bradford, Erika Christensen og Shiri Appleby har roller i filmen.
Sammendrag
Ben Cronin (spilt av Jesse Bradford) er den aller beste svømmeren på svømme-laget ved hans videregående skole. Treneren hans informerer Ben om at folk fra Stanford University skal være til stede under neste ukes svømme-treff. Ben og kjæresten Amy diskuterer deres fremtidsplaner. Amy ønsker egentlig å begynne ved en skole på Rhode Island. Men forklarer at hun kommer til å bytte til skole i California, for å være sammen med Ben.
Dagen etter kjører Ben nesten bilen sin inn i med-student Madison Bell, og kjører henne hjem som en unnskyldning. Senere innser han at Madison glemte igjen seg notatboken hennes i bilen hans. Notatboken er fylt med notater, og Ben ser initialene hans blant notatene. Når han returnerer notatboken, møter han Madisons fetter, Christopher. Madison fremstår stresset, og forklarer at hun ikke har spist i hele dag, så Ben tilbyr seg å ta henne med til middag. Madison påstår at hun har en kjæreste i New York City.
Ben deler noe av fortiden hans med Madison. Han begynte med narkotika for fem år siden, noe som førte til mer kriminalitet, og han tilbrakte seks måneder i ungdomsfengsel på grunn av dette. Det som reddet ham var at han innså hans lidenskap og talent for svømming. Selv om Ben forsøker å avslutte samtalen deres, men Madison overbeviser ham om å stikke innom et svømmebasseng. Hennes aggressive flørting fører til at de to har sex. Begge er enige om å forbli venner, og ikke å diskutere stevnemøtet deres.
Neste kveld stikker Ben innom en fest hjemme hos Amy, og Amy introduserer Ben for sin nye venn - som viser seg å være Madison. Begge to later som de aldri har møtt hverandre tidligere. Madison blir besatt Ben. Hun stikker innom huset hans for å møte moren hans, og bombarderer Ben med e-post og tekstmeldinger. Ben får nok av hennes oppførsel, og krever at hun lar ham være i fred. Madison begynner å gå ut med Josh, Bens lagkamerat på svømme-laget. Rett før deres største konkurranse, blir Ben diskvalifisert på grunn av anabole steroider i hans urin. Ben blir rasende, og mistenker at Madison og Josh står bak dette. Ben konfronterer Josh om testen, og nevner sine mistanker.
Ett par dager senere sier Madison ved et uhell Bens navn når hun kysser Josh. Josh innser at Madisons besettelse av Ben er ekte, og Josh slår opp med henne. Ben forsøkr å fortelle Amy sannheten, men hun tror ikke på ham. Dagen etter gåt Ben til bassenget, hvor han oppdager Josh død. Politiet mistenker at Ben står bak drapet. For å bevise sin uskyld, bryter Ben inn i Madisons rom for å finne bevis. Han oppdager steroider, og mange av hans personlige eiendeler som hun har samlet seg. Fra Madisons fetter Christopher, får Ben høre om en lignende sak, angående en ung mann som heter Jake Donnelly. Når Ben besøker Jake på sykehuset, forteller en sykepleier at Jakes kjæreste Madison overlevde bil-ulykken som skadet Jake.
Madison stjeler bilen til Ben. Hun følger etter Amy hjem fra skolen, og kjører over Amy med Bens bil. Igjen blir Ben anklaget for forbrytelsen. Den natten ved sykehuset tar Ben og noen få venner opptak av Madison som tilstår alle hennes forbrytelser og intensjoner. Madison blir deretter arrestert. Men hun stikker av varetekt ved å stjele en pistol, og skyter de to politimennene som ledsager henne. Hun kommer seg inn i Bens hus, og tvinger Amy til skolens svømmebasseng. Madison bruker håndhjern for å låse Amy til en stol, og kaster henne i bassenget. Ben drar Madison inn i bassenget. Siden Madison ikke vet hvordan hun skal svømme, drukner hun samtidig som Ben frigjør den druknede Amy. Senere, ved et svømme-treff, er Ben tilskuer. Etterpå går han ut til bilen sin, der han og Amy kysser før de kjører sin vei.
Open Geospatial Consortium
Open Geospatial Consortium, eller OGC, er en internasjonal frivillig organisasjon for standardisering av kartdata.
I OGC, mere enn 280 kommersielle-, statlige-, «nonprofit»- og forskningsorganisasjoner over hele verden samarbeider for å utvikle og samordne standarder for Geografiske InformasjonsSystemer (GIS). Organisasjonen var tidligere kjent som Open GIS Consortium.
Årsaken til etableringen av organisasjonen er at det på verdensbasis finnes en mengde geografiske datasett som er opprettet i ulike programverktøy, men som ikke enkelt kan utveksles fra det ene systemet til et annet.
De viktigste OGC spesifikasjonene:
OGC har nær forbindelse med ISO/TC 211 (Geogratisk Informasjon/Geomatikk).
El Carxe
El Carxe (spansk: El Carche) er et fjellfylt område i Murcia i Spania, mellom kommunene Jumilla og Yecla. Det har i alt 182 innbyggere (2005).
Navnet brukes også for et litt større område, som omfatter kommunene Yecla, Jumilla og Abanilla, med til sammen 533 innbyggere (2005). Dette området er det eneste i Murcia hvor det snakkes valenciansk (katalansk). Språket er imidlertid ikke offisielt i El Carxe, men området regnes som en del av De katalanske landa.
Philip Abelson
Philip Hauge Abelson (født 27. april 1913 i Tacoma, død 1. august 2004 i Bethesda, Maryland) var en av USAs første atomfysikere og deltok blant annet i Manhattanprosjektet, som utviklet den første atombomben.
Philip Hauge Abelson var sønn av Ellen Hauge, som utvandret fra Skjolden i Luster kommune.
Han ble utdannet ved Washington State University hvor han studerte kjemi og fysikk, og senere fra University of California, Berkeley hvor han fikk en Ph.D i kjernefysikk. Ved Berkeley arbeidet han for Ernest Lawrence. PÅ denne tiden var han blant de første som kunne verifisere en kjernefysisk fisjon. Han arbeidet senere med Luis Alvarez, og senere med Edwin McMillan da han oppdaget Neptunium 8. juni 1940, noe McMillan fikk Nobelprisen for.
Mot slutten av andre verdenskrig ble Abelson utnevnt til sjef for Naval Research Laboratory, som blant annet bidro til å utvikle USAs første atomdrevne ubåt.
Etter krigen var Philip Hauge Abelson tilknyttet Carnegie-stiftelsen, blant annet som leder for Washington Geofysiske Laboratorium fra 1951 til 1971. Fra 1962 til 1984 var han redaktør av tidsskriftet Science.
28. mars
28. mars er den 87. dagen i året, den 88. i skuddår. Det er 278 dager igjen av året.
Navnedag
Åsta, Åste og Elmer
Fødsler
Se flere som er født 28. mars i Kategori:Fødsler 28. mars.
Dødsfall
Se flere som døde 28. mars i Kategori:Dødsfall 28. mars.
André
André (Andre) er en opprinnelig fransk variant av mannsnavnet Andreas. Navnet er avledet av det greske ordet andrós som er genitivformen av anér, «mann», oversettes gjerne «mandig, modig».
Utbredelse
André var svært sjeldent som døpenavn i Norge før ca. 1960. Det hadde en topp i 1984, men har siden blitt mindre brukt som døpenavn.
André var per 1998 det tredje vanligste andrenavnet i dobbeltnavn på menn i Norge. De vanligste kombinasjonene var: Kim André, Thomas André og Morten André.
Tabellen nedenfor gir en detaljert oversikt over populariteten til navnet André eller Andre i noen av de landene hvor statistikk er tilgjengelig.
Anagarika Dharmapala
Anagarika Dharmapala (singalesisk: අනගාරික ධර්මපාල, født 17. september 1864 i Colombo, Sri Lanka, død 29. april 1933 i India) var en ledende skikkelse innenfor revitaliseringen av den buddhistiske theravāda-skolen i India. Han var også den første buddhist i moderne tid som forkynte theravāda-skolens læresetninger både i Asia, Nord-Amerika og Europa.
Liten droneflue
Liten droneflue (Eristalis arbustorum) er en middelsstor flue som tilhører familien blomsterfluene. Den er utbredt i hele Norge.
Utseende
En middelsstor (9-12 mm), kraftig, gul og svart blomsterflue. Den er en av de mindre dronefluene (Eristalis). Den er svært lik på kystdroneflue (Eristalis abusiva), men kan skilles fra denne på at antennebørsten har lange hår. Ansiktet er tett kledt med lys betøvning og hår slik at det blir en meget liten eller ingen svart midtstripe. Kroppen er kort og bred, kledt med ganske lange, lyse, oppstående hår som ikke er påfallende tette. Fasettøynene er tett kledt med korte, gule hår. Thorax er nesten kvadratisk, tydelig bestøvet, matt. Scutellum er grågult. Bakkroppen har store, gule sideflekker på de tre første leddene. Beina er gule og svarte, slanke og nokså korte. Vingene er glassklare, vingemerket svært lite og svart.
Levevis
Den finnes nesten over alt, også langt fra vann, for den flyr godt. Larven lever i mudder og slam, også i bløt gjødsel – den har et tøyelig ånderør på bakkroppen som den bruker til å ta opp luft. De voksne fluene flyr i mai-oktober og besøker gjerne blomster. Arten er kjent for å kunne vandre mye.
Utbredelse
Arten er utbredt i så godt som hele den palearktiske sone, i Nord-Amerika og i det nordlige India. I Norge mangler den i høyfjellet og på Finnmarkskysten, men er ellers utbredt over hele landet.
Hanna Relling Berg
Hanna Lovise Relling Berg (født 1. oktober 1958 i Sykkylven) er ansvarlig redaktør i Sunnmørsposten.
Karriere
I 1985 ble hun fast ansatt i Sunnmørsposten, først som journalist ved lokalkontoret i Ørsta/Volda og deretter ved hovedkontoret i Ålesund. Hun spesialiserte seg på journalistikk om forskning og helse.
Før hun i 2007 ble ansvarlig redaktør hadde Relling Berg flere redaksjonelle lederposisjoner. Hun var gruppeleder/reportasjesjef i 4 år, og kultur- og featureredaktør i 6 år.
Hun er styremedlem i Norsk Telegrambyrå. Fra 2018 er hun leder i Norsk Redaktørforening.
Gustaf Löwenhielm
Gustaf Carl Fredrik Löwenhielm (født 6. oktober 1771, død 29. juli 1856) var en svensk greve, general og diplomat som hadde tittelen «En af rikets herrar».
Hanna Relling Berg
Familie
Relling Berg vokste opp i Sykkylven. Faren Ingmar Relling (1920–2002) var møbeldesigner og moren Sollaug Relling (1923–2006) var sykepleier. Etter Examen artium ved Stranda vidaregåande skule, studerte hun blant annet norsk ved Høgskulen i Volda.
Gustaf Löwenhielm
Bakgrunn og unge år
Gustaf Löwenhielm var sønn av grev Fredrik Adolf Löwenhielm og Augusta von Fersen (kjent i datiden som en av de «tre gracerna») og ble født i Stockholm. Hans yngre bror Carl Axel Löwenhielm var trolig kun hans halvbror da denne anses å ha vært illegitim sønn til den blivende kong Karl II. I årene 1781–1787 ble Gustaf Löwenhielm oppfostret ved Universitetet i Strasbourg, på den tiden et samlingssted for fornem ungdom fra ulike land, som Klemens von Metternich.
Militær karriere
I henhold til tidens skikk hadde han allerede i helt ung alder blitt innskrevet ved et regiment og ved tilbakekomsten til Sverige ble han utnevnt til løytnant ved lätta dragonerna. Han fikk også ansettelse ved hoffet. Löwenhielm deltok med sitt regiment i den russisk-svenske krig (1788–1790) og avanserte da til rittmester. Under maskeradeballet den 16. mars 1792, da kong Gustav III ble skutt av kaptein Jacob Johan Anckarström, var han vakthavende kaptein hos kongen, og en av dem som dro sin sabel til kongens forsvar.
Gustaf Löwenhielm opparbeidet seg anseelse som en dyktig offiser og tjenestegjorde i årene 1805–1809 som kavaleriinspektør. Årene 1805–1806 var han dessuten blitt utnevnt til oberst og var generaladjutant i Pommern og Lauenburg. Ved utbruddet av finskekrigen i februar 1808 ble han sjef for den finske hærens stab og ledet baktroppen i den strategiske retretten fra Tavastehus til Østerbotten men ble tatt til fange av russerne under slaget ved Pyhäjoki den 16. april 1808. Gustaf Löwenhielm var deretter krigsfange inntil mai 1809. Vel tilbake i Sverige deltok han i den siste delen av krigen, den såkalte Västerbottenekspedisjonen.
Ved valget av tronfølger etter statskuppet mot Gustav IV Adolf i 1809 arbeidet han først for en dansk tronarving, men etter Christian Augusts død ble han sendt av den barnløse kongen Karl II for å møte den nye tronarvingen, den franske generalen Jean Baptiste Bernadotte. Gustaf Löwenhielm ble snart en av den nye kronprinsens mest betrodde medarbeidere og en av de første som ble innviet i hans planer om å frigjøre Sverige fra Frankrikes Interessesfære og vende landets oppmerksomhet fra å vinne tilbake Finland, til i stedet å erobre Norge fra Danmark.
I de følgende årene fikk Löwenhielm stadig oppdrag knyttet til omleggingen av den svenske politikken. Han var blant annet sendebud til tsar Aleksander I, var tilstede i Trachenberg i 1813 og var generaladjutant ved felttogene i 1813-1814 i Tyskland, Frankrike, Danmark og Norge, tidvis avbrutt av nye spesialoppdrag for kronprinsen.
Diplomat
Etter avslutningen av Napoleonskrigene ble Gustaf Löwenhielm utnevnt til svensk minister i Wien (ambassadør) (1816–1817), fra 1818 svensk minister i Paris frem til rett før sin død i 1856. Han ble også benyttet som særskilt sendebud etter dette, som ved Josefine von Leuchtenbergs forlovelse med kronprins Oscar. Gustaf Löwenhielm deltok i de fleste riksdager fra 1809 frem til sin død.
London Buddhist Vihara
London Buddhist Vihara er et buddhistisk tempel i Chiswick i bydelen Hounslow i den vestlige delen av det ytre London. Tempelet tilhører retningen theravāda.
Tempelet ble opprettet i Ealing i 1926 av Anagarika Dharmapala og var det første tempel utenfor Asia som følger den buddhistiske tradisjonen på Sri Lanka. Kort tid etterpå ble det flyttet til Gloucester Road i Royal Borough of Kensington and Chelsea hvor det fortsatte inntil andre verdenskrig. Under krigen ble bygningen rekvirert, og munkene vendte tilbake til Sri Lanka.
I 1955 ble tempelet åpnet på nytt i Ovington Square i Knightsbridge under initiativ av Cyril de Zoysa. I 1964 ble det flyttet til Heathfied Gardens, Chiswick, og i 1994 ble det flyttet til sin nåværende adresse i The Avenue, også i Chiswick. London Buddhist Vihara er residens for flere buddhistiske munker fra Sri Lanka, og fortsetter å spille en aktiv rolle i buddhistiske aktiviteter i regionen.
Andrés Gómez (basketballspiller)
Andrés Gómez Domínguez (født 30. november 1913 i Guadalajara, død 26. juli 1991 i Mexico by) var en meksikansk basketballspiller som deltok i de olympiske leker 1936 i Berlin.
Gómez vant en olympisk bronsemedalje i basketball under OL 1936 i Berlin. Han var med på det meksikanske laget som kom på tredjeplass i basketturneringen. Det var første gang basketball var olympisk sport. Tjuetre lag deltok i turneringen, som ble avviklet i perioden 7. og 14. august. Mexico vant over Italia med 37–17 i kvartfinalen, men tapte semifinalen med 10–25 mot USA, som siden vant finalen. I bronsefinalen møtte de Polen, som Mexico slo med 26–12. Gómez spilte en kamp i OL-turneringen.
Vitenskapsåret 1929
Vitenskapsåret 1929 er en oversikt over hendelser, prisvinnere, fødte og avdøde personer med tilknytning til vitenskap i 1929.
Fødsler
utviklingen av den norske oljeindustrien ||align=center|90 ||align=center| ||
|| nevrobiologi forsker og nobelprisvinner ||align=center| ||align=center| - ||
Dødsfall
|| bilpioner ||align=center|74 ||align=center| ||
|| statistiker, oppfinner av hullkortet ||align=center|69 ||align=center| ||
Trefningen ved Århus
Trefningen ved Århus fant sted 31. mai 1849 som et ledd i den første slesvigske krig. Kampen fant sted nord for Århus hvor Stjernepladsen i dag finnes. Trefningen var mellom de danske dragoner og prøyssiske husarer, og endte med dansk seir.
I 1899 ble det reist en minnestein over kampen. Opprinnelig ble den plassert, hvor kampen hadde funnet sted, men den er i dag plassert på hjørnet mellom Trøjborgvej og Nørrebrogade, foran Århus Kommunehospital. Våpenbrødreforeningen legger ned en krans hvert år på dagen for slaget på stedet.
Slaget ved Mysunde
Slag i Mysunde:
Espen Kregnes
Espen Kregnes (født 6. juni 1981 i Oslo) er en norsk musiker og låtskriver, med elbass som hovedinstrument.
Album
The Switch - Macca/Jawaka 2 - Rikt Indre Liv (2021 Bangles and Brass Records)
The Switch - Macca/Jawaka - Songs from the teenage equator (2020 Bangles & Brass Records)
The Switch - Birds of Paradise (2019 Bangles & Brass Records)
The Switch - The Switch Album (2016 Bangles & Brass Records)
The Switch - We're fooling no one (2015 Bangles & Brass Records)
The Switch - B for the Beast - remixes and outtakes (2015 Bangles & Brass Records)
The Switch - B for the Beast (2015 Bangles & Brass Records)
The Switch - Big If (2014 Arch Records)
Singler
The Switch - ''Am I single? (2018 Bangles & Brass Records) single''
The Switch - She is the one (2016 Bangles & Brass Records) single
The Switch - Gligamesh (2016 Bangles & Brass Records) single
The Switch - Don't go to Revolver (2015 Bangles & Brass Records) single
The Switch - Clap on two and four (2014 Oslo Grammofon) single
The Switch - Where it is // Finally overrated (2013 Oslo Grammofon) single
Vendetta
Vendetta - Humours EP (2011)
Focolift
Focolift – Who do you think I am (2006 Focomusic/Nobel Records)
Storytelling (musikkalbum)
Storytelling er Belle & Sebastians femte album og ble sluppet 3. juni 2002. Albumet er soundtrack til filmen Storytelling regissert av Todd Solondz. I Norge oppnådde albumet en 32.-plass på VG-lista.
Espen Kregnes
Andre
Ida Waaler Hansen - Selvtitulert debutalbum (2014) - bass, hammond
Storytelling (musikkalbum)
Til sammen er det kun seks minutter av musikken fra albumet som er brukt i filmen. Fem av sporene på albumet er dialoger.
Espen Kregnes
Andre
Staal - Rambokniv (2012)
Andreas Schaft
Andreas Jørgensen Schaft (født 1760, død 1826) var en norsk embedsmann. Han var blant annet zahlkasserer og justisråd, og var også ridder av Dannebrogordenen.
Schaft lot føre opp Schafteløkken på eiendommen Elisenberg på Frogner i Oslo. Han eide også en bygård i Kongens gate, der Schaft med familie bodde om vintrene. Andreas Schaft var gift med Petronelle Nicoline (født Green), og fikk døtrene Martine Elisabeth (1799–1843) og Andrea Emilie (25. april 1803 – 2. desember 1847). Begge døtrene var gift med Magnus Andreas Gjør, i henholdsvis 1824–43 og 1844–47.
I en bok av Conrad Nicolai Schwach omtales Schaft som en tørr mann av få ord. Når Schwach returnerte en utbetaling som feilaktig var på 200 spesidaler i stedet for 20, tødde imidlertid Schaft opp. «Han var overmaade snaksom, fulgte mig lige ut paa gangen, og indbød mig nogle Dage senere til et selskap paa et Landsted i Nærheten av Frogner».
Zahlkasserer Schafts plass på Frogner i Oslo er oppkalt etter Schaft.
Christchurch (Dorset)
Christchurch er en by og en kommune (borough) i det seremonielle grevskapet Dorset i England. Den utgjør sammen med omkringliggende områder et distrikt ved samme navn, og siden dette ble opprettet i 1974 har byen vokst slik at den nå kan sies å være praktisk talt identisk med distriktet. Det ligger tilstøtende til Bournemouth i vest og til New Forest i øst. Kommunen utgjør et areal på 50,38 km². I henhold til folketellingen i 2011 hadde den en befolkning på 54 210 innbyggere, noe som gjør den til den fjerde mest folerikeste byen i Dorset, rett bak Weymouth som har befolkning på 54 539. I 1974 ble byen slått sammen med deler av distriktet Ringwood og Fordingbridge, og overført fra Hampshire til Dorset. En viktig grunn til dette er at den utgjør en del av et urbant område som består av Bournemouth, Poole og Wimborne, et område som best kunne administreres som del av Dorset.
Byen ble grunnlagt som en saksisk landsby, og het opprinnelige Twyneham, som betyr «bosetning mellom to elver». Dette viser til Avon og Stour, som begge renner ut i havet ved havnen i Christchurch. Sentrum domineres av klosterkirken som har gitt byen sitt nåværende navn.
Marianne Ahrne
Marianne Ahrne (født 25. mai 1940) er en svensk forfatter, oversetter og filmregissør. Hun vokste opp i Falköping, men bor i dag i Stockholm.
I sine bøker skildrer hun ofte kontaktproblemer mellom menn og kvinner. Hun debuterte som romanforfatter i 1980 med Äppelblom och ruiner. Ahrne er en av representantene i Skaraborgs Akademi.
Hennes navnesøster, født i 1944, har oversatt Marcel Mauss og Torben Weinreich til svensk.
Lamborghini Cala
Lamborghini Cala (eller Italdesign Cala, som er det egentlige navnet), er en konseptbil designet for Lamborghini av Italdesign Giugiaro. Den ble først presentert på bilutstillingen i Genève i 1995, og var en funksjonell prototype som aldri ble satt i produksjon.
Cala ble designet som en erstatter til Lamborghini Jalpa, som ble tatt ut av produksjon i 1988 av de daværende eierne, Chrysler. I 1994 solgte Chrysler Lamborghini videre til Megatech, og det var i denne perioden Cala tok form. Prosjektet ble skrinlagt da Megatech solgte Lamborghini videre til Volkswagen-gruppen i 1998. En erstatter til Jalpa dukket ikke opp før i 2003, da Lamborghini Gallardo ble lansert.
Cala var utstyrt med en midtmontert V10-motor som leverte 400 hk og en sekstrinns girkasse som drev bakhjulene. Toppfarten var estimert til 290 km/t.
Chihuahua (hund)
Chihuahua er en hunderase som stammer fra Chihuahua i Mexico. Det er en gammel rase som noen tror nedstammer fra meksikanske toltec-hunder som levde på 800-tallet.
Animal Crossing (videospill)
Animal CrossingDōbutsu no Mori Prasu (どうぶつの森+) er et simulator- og rollespill utviklet av Nintendo EAD, og utgitt av Nintendo. Spillet ble først utgitt 14. april 2001 i Japan for Nintendo 64, og senere utgitt 14. desember 2001 for GameCube. GameCube-versjonen ble videre utgitt 15. november 2002 i Nord-Amerika, 24. september 2004 i Europa, og 17. oktober i Australasia.
Chihuahua (hund)
Opprinnelse og alder
Hunderasen har fått sitt navn etter det meksikanske distriktet (en stat i Mexico) der man regner den for å ha oppstått. At det er en gammel hund er det liten tvil om, men akkurat når og hvor den oppsto, og hvordan, vet man mindre om. Den kan ha blitt ført til Mexico fra Kina eller Egypt, men det er mer trolig at den nedstammer fra forfedre som levde blant aztekerne. De anså denne lille hunden for å være hellig, selv om de spiste den fra tid til annen. Den ble nemlig både ansett som et «hellig måltid og samtidig ofret til gudene. Den skal også ha blitt sett på som lykkebringende.
Animal Crossing (videospill)
I Animal Crossing spiller spilleren som et ungt menneske som flytter til en liten bygd hvor beboerne er forskjellige antropomorfe dyr.
Chihuahua (hund)
Opprinnelse og alder
Første gang man registrerte chihuahua som en rasehund var i 1884, da meksikanske forretningsfolk begynte å selge slike hunder til turister. Det var slik rasen kom til USA mot slutten av 1800-tallet. Rasen ble trolig ført til Europa av spanske konkvistadorer alt på 1500-tallet, men blir først regnet som etablert her etter andre verdenskrig. Den ble som sådan anerkjent som egen rase av United Kennel Club i 1948. FCI anerkjente den først i 1995.
Animal Crossing (videospill)
Spillet er, utenfor Japan, kjent som det første spillet i Animal Crossing-serien.
Silvio Hernández
Silvio Hernández del Valle (født 31. desember 1908 i Veracruz, død 20. mars 1984 i Mexico by) var en meksikansk basketballspiller som deltok i de olympiske leker 1936 i Berlin.
Animal Crossing (videospill)
Handling
Animal Crossing er et simuleringsspill, kalt et "kommunikasjonsspill" av Nintendo. Karakteren kan i stor grad leve deres eget liv, med veldig få angitte plott eller obligatoriske oppgaver. Spillerne påtar seg rollen som en ny innbygger i en landsby. Personens kjønn og utseende er avhengig av svar gitt til en katt som kalles for Rover, som spilleren møter på et tog på vei til byen. Spillet foregår i sanntid - og spilleren kan se hvor mange dager, uker, måneder eller år som har gått i spillet, ved bruk av GameCube's interne klokke. Mange virkelige arrangementer og høytider feires i løpet av året, inkludert byens uavhengighetsdag, Halloween, en høst-festival (Thanksgiving) og leke-dagen når det er jul. Andre aktiviteter, for eksempel fiske-turneringer og andre øvelser, arrangeres regelmessig.
Silvio Hernández
Hernández vant en olympisk bronsemedalje i basketball under OL 1936 i Berlin. Han var med på det meksikanske laget som kom på tredjeplass i basketturneringen. Det var første gang basketball var olympisk sport. Tjuetre lag deltok i turneringen, som ble avviklet i perioden 7. og 14. august. Mexico vant over Italia med 37–17 i kvartfinalen, men tapte semifinalen med 10–25 til USA som siden vant finalen. I bronsefinalen møtte de Polen, som Mexico slo med 26–12. Hernández spilte to kamper i OL-turneringen.
Animal Crossing (videospill)
Handling
Når spillere slutter å spille, kan de snakke med Gyroid, en skapning som holder til ved siden av huset, for å redde spillerens fremgang. Hvis spilleren slår av spillet (eller tilbakestiller GameCube) uten å lagre først, vises en føflekk ved navn Mr. Resetti foran spillerens hus neste gang de spiller for å skjelle ut spilleren for å tilbakestille. Det spilleren oppnådde i løpet av forrige ikke-lagrede spill går derfor tapt. Tom Nook, en tanuki eller en vaskebjørn i amerikanske og europeiske versjoner av spillet, driver den lokale butikken i landsbyen. I begynnelsen av spillet gir han spilleren sitt første hus gjennom et pantelån på 19 800 Bells (gjeldende valuta i spillet) og etter å ha betalt ned hele gjelden, hvorav en del gjøres gjennom en deltidsjobb hos Nook, utvides huset - noe som fører til en ny gjeld fra Nook.
Ski-VM 2015 – 4 × 10 km stafett menn
Ski-VM 2015 – 4 × 10 kilometer stafett menn ble avholdt i Falun 27. februar 2015.
Animal Crossing (videospill)
Handling
Huset utvides i flere omganger i løpet av hele spillet. Men spilleren kan i utgangspunktet selge alt sammen til Nook i bytte mot Bells. Når spilleren kjøper og selger forskjellige produkter gjennom Nooks butikk, vil den gradvis utvide seg og tilby et bredere utvalg av produkter som kan kjøpes. Spillere kan også besøke steder som Able Sisters sin klesbutikk, hvor de kan kjøpe eller designe nye klær. En politistasjon, eller et museum, hvor spilleren kan donere fossil, maleri, fisk eller insekter som skal vises i utstillinger.
Landsbyen inneholder i utgangspunktet seks landsbyboere, og flere landsbyboere flytter inn eller ut av byen avhengig av spillerens handlinger. Det bor maksimalt femten landsby-boere der om gangen. Alle landsbyboerne er dyr, og eier hvert deres hjem som spilleren kan besøke etter eget ønske. Det skjer også en rekke mulige interaksjoner mellom spilleren og de forskjellige landsbyboerne, inkludert å snakke, bytte ting, gjennomføre oppgaver, skrive brev, eller kjøpe medisiner til når de blir syke. Landsbyboere samhandler også med hverandre, uavhengig av spilleren.
Chihuahua (hund)
Opprinnelse og alder
Til Norge kom rasen først omkring 1960, men den utviklet seg ikke særlig mye før på 1970-tallet. I dag blir den en stadig mer populær rase i vesten, der særlig kjendiser som Paris Hilton og Britney Spears har gjort disse småhundene til et slags statussymbol å eie. Miniatyrhundene kalles gjerne «teacup» (tekopp) når de veier mindre enn 1,5 kg, og hunder med den «rette» stamtavlen kan koste opp mot 20,000 kroner.
Utseende, anatomi og fysikk
Chihuahua er en sylindrisk, kompakt og muskuløs, men svært liten hund. Hodet er ganske rundt og skallen nærmest epleformet. Den har trekantede, spisse ståører med god avstand mellom. Den har en markert stopp mellom snutepartiet, som er kort, og hodeskallen og øynene er bredt ansatte. Halen er flat og bred (beverhale), og ikke rund (rottehale), den er middels lang og bæres i en bue over ryggen eller hengende ned langs siden. Grisehale er ikke ønskelig. Beina er forholdsvis korte, potene små og ovale med godt skilte tær, som har ganske lange og fortvoksende klør.
Chihuahua er lengre enn den er høy og kommer i to varianter: korthåret og langhåret. Den korthårede varianten er den mest vanlige. Den langhårede har middels lange bølgede dekkhår. Alle farger og kombinasjoner er tillatt, med unntak av Merle. De mest populære fargene ser imidlertid ut til å være lys gulbrun, sjokoladebrun, hvit, kremfarget, sølvgrå, rødbrun (tan) og sort. Ofte med tegninger i andre nyanser/farger.
Vekten skal ligge på 0,5–3 kg, men 1,5-2,5 kg er mest vanlig i Skandinavia. Det er imidlertid en viss uenighet kennelklubbene i mellom hva idealvekten skal være. The Kennel Club (Storbritannia) sier 1-1,8 kg, mens NKK (FCI) sier 1,5–3 kg. American Kennel Club (USA) sier kun noe om maksimalvekten, som der ikke må overstige 2,7 kg. Høyden er normalt 16–20 cm.
"Teacup Chihuahua" er en misvisende oppdiktet beskrivelse av for små, og oftest syke hunder. Det er ingenting som egentlig heter dette. Beskrivelsen ble brukt for å selge mer valper, av useriøse oppdrettere/valpefabrikker som plasserte hundene i tekopper og reklamerte med at de var ekstra små, så små at de passet i en tekopp. Disse hundene hadde oftest alvorlige sykdommer, som f.eks vannhode, som var årsak til manglende vekst.
Bruksområde
Chihuahua ble i utgangspunktet brukt som vakthund. Derfor kan en chihuahua fort bli gneldrete uten riktig oppdragelse. Chihuahua er en praktisk og svært sosial hund, men den har også rukket å bli en populær utstillingshund. Den har sågar kvaliteter som vakthund.
Lynne og væremåte
Rasen er ikke på langt nær så skjør som man skulle tro. Den er tøff, modig og pågående energisk, men også svært livlig og relativt selvstendig. Mange hevder at den har en terrier-lignende framferd. Disse små hundene blir gjerne svært hengivne overfor sine eiere, men gjerne noe skeptiske til fremmede. Den kan være noe dominant overfor andre hunder. Den fungerer fint som familiehund og kan like seg godt sammen med barn, såfremt den blir tilstrekkelig sosialisert.
Helseproblemer
Rasen har ofte bitt- og tannfeil, og som miniatyrhunder flest, er de spesielt utsatt for dårlig tannhelse. Det anbefales å pusse hundens tenner hver dag. Rasen er stort sett frisk, men blant helseproblemer hos rasen er arvelige defekter i kneleddene (patellaluksasjon), Luftrørskollaps,Vannhode,epilepsi, allergi, Legg-perthes, Syringomyelia og øyesykdommer. Rasen er ikke mer disponert for helseproblemer enn andre miniatyrhunder. Rasen trenger ofte assistanse ved fødsel og valpene blir ofte født ved hjelp av keisersnitt. Hundene blir på samme måte som menneskebarn født med åpen fontanel. Dette er et bløtt parti i hodet, som i noen tilfeller aldri vil gro helt igjen hos hundene. Åpen fontanell ble en ustillingsfeil for få år siden.
Om du vurderer kjøpe en valp, anbefales det at du kjøper den fra en seriøs oppdretter som følger avlsanbefalingene fra NKK og raseklubben, at du får møte hunden før du kjøper den og at du får møte valpens mor. Evt. Atferdsproblemer er svært arvelig. NKK har innført krav om kjent patellastatus ved registrering av valper.
Iver Wiel
Ivar (Iver) Madsen Wiel (født 20. mai 1711 på Strømsø (Drammen), død 9. mai 1756) var en norsk fogd og topografisk forfatter.
Wiel er først og fremst berømt for sitt verk Beskrivelse over Ringeriges og Hallingdals Fogderi, som ble skrevet i 1743, men først trykket 60 år senere i «Topogr. Journal for Norge». I denne bygdebeskrivelsen leverer han en del verdifulle historiske opplysninger og skriver i stor utstrekning om distriktets oldsaker og folketradisjoner. I sin levetid utga han bare en poetisk «Budstikke til Almuen», hvor han kalte fogderiets bønder sammen til å feire kongehuset oldenborgs 300-års jubileumsfest i 1749. I 1751 ble han opptatt som medlem av det danske Selskab for Fædrelandets Historie.
Rendez-vous (album)
Rendez-vous er et musikkalbum av den nederlandske sangerinnen Laura Fygi, utgitt i 2007. På denne utgivelsen synger hun på fransk.
Romeo Must Die
Romeo Must Die er en amerikansk film fra 2000, hvis historie er løslig basert på William Shakespeares Romeo og Julie, regissert av Andrzej Bartkowiak, og med Aaliyah, DMX og Jet Li i hovedrollene.
Kjøp
Kjøp er å overta råderett over en vare mot betaling, for en bestemt pris. Kjøperen kalles i økonomien for etterspørrer eller konsument.
Homofili
Homofili er en seksuell orientering karakterisert av romantisk og/eller seksuell tiltrekning til personer av ens eget kjønn. Homofili og heterofili er relative begreper på hver side av en kontinuerlig skala, med bifili et sted på midten.
Ordets opprinnelse og bruk
Ordet «homofil» kan oversettes direkte til «samme-elsker». Det er et adjektiv, og kan brukes til å beskrive en persons seksuelle orientering, historie eller selvidentifisering. Ordet «homoseksuell» er synonymt med «homofil», men brukes oftere til å beskrive handlinger, mens «homofil» oftere brukes til å beskrive personer.
Homofile kvinner omtales også ofte som «lesbiske». Ordet stammer fra den greske øya Lesbos, hvor dikterinnen Sapfo, kjent blant annet for sine kjærlighetsdikt til andre kvinner, levde. Det kan som «homofil» brukes om seksuell orientering, historie eller selvidentifisering, men da kun når det gjelder kvinner.
I norsk dagligtale brukes ofte ord som «homse» (homofil mann) og «lesbe» (homofil kvinne). Betegnelsen homse er også navnet på et vesen i Tove Janssons mummitrollunivers. Ordet «homo» brukes hovedsakelig om homofile menn, men kan også omfatte kvinner, da som regel i samlebegreper som for eksempel «homobevegelsen».
Disse uttrykkene har tidligere vært, og er fremdeles i enkelte miljøer, brukt som skjellsord, men de homofile miljøene har i stor grad tatt dem til seg og ufarliggjort dem ved å bruke dem selv.
Ordet «skeiv» har i de senere tiårene blitt brukt for å omtale alle som ikke identifiserer seg som eksklusivt heterofile, på samme måten som ordet queer brukes på engelsk. Ordet har et noe spesielt opphav: Skeiv skal i denne betydning ha sin opprinnelse i at Det norske forbundet av 1948 (senere LLH) en tid holdt til på Venstres Hus. Uttrykket å møtes på keiva (som i venstrehendt = keivhendt) ble til skeiv , og vi fikk en norsk betegnelse på homofile som spilte tilbake på de skeive/vridde/vrange/litt rare. Ikke så veldig ulikt det engelske queer (= merkelig).
«Skeiv» har ikke vært i utstrakt bruk som skjellsord i Norge, slik «queer» har vært brukt i engelskspråklige land før det ble adoptert av de «skeive» selv. I tillegg til «skeiv» som samlebetegnelse for ikke-heterofile, blir ordet brukt som norsk oversettelse av queer i queer theory / skeiv teori. «Skeiv» teori er ikke ukontroversielt blant homofile. Enkelte mener begrepet «skeiv» brukes som en aforisme, for å søke bredere aksept, alminneliggjøre og dekke over de mer kontroversielle begrepene «homofil», «lesbisk» og «bifil».
I senere tid har uttrykkene menn som har sex med menn (MSM) og kvinner som har sex med kvinner (KSK) som samlebetegnelser om alle som har seksuelle relasjoner med det samme kjønn, uavhengig av om de selvidentifiserer seg som homofile eller bifile.
Homofili og samfunnet
De fleste samfunn er i dag heteronormative, det vil si at de baserer seg på antagelsen om at alle mennesker er heterofile. I disse samfunnene er det sosialt og juridisk vanskelig eller umulig for personer av samme kjønn å inngå åpne forhold til hverandre, og det er derfor vanlig for homofile personer å gifte seg og få barn med personer av motsatt kjønn for å skjule sin orientering. I homonormative samfunn skjer det motsatte, at personer med hovedsakelig heterofil orientering likevel deltar i homoseksuelle forhold. En ekstrem versjon av dette forekommer i fengsler og andre situasjoner der individer kun møter andre av samme kjønn over lengre tidsperioder (se Situasjonsbetinget seksuell atferd).
Samfunnets holdninger til likekjønnede forhold, reflektert i holdningene til befolkningen, staten og religiøse institusjoner, har variert gjennom tidene og fra sted til sted. Holdningene har variert fra en forventning og et krav om at alle menn skal delta i samkjønnede forhold, gjennom full integrasjon, aksept, et syn om at homofili er en mindre synd, og kraftig fordømmelse, til dødsstraff.
De fleste nasjoner legger ikke noe hinder for frivillig seksuelt samkvem mellom individer som ikke er i slekt, og som er over den seksuelle lavalderen, men noen gir identiske rettigheter, beskyttelse og privilegier til familiestrukturene til både likekjønnede og ulikekjønnede par. Noen nasjoner krever at alle individer begrenser seg til heterofile forhold, hvilket vil si at homofili er ulovlig noen steder. De som bryter disse lovene står i noen fundamentalistiske muslimske områder som Iran og deler av Nigeria i fare for å få dødsstraff, selv om det ofte er stor forskjell på offisielle prinsipper og håndhevingen av disse.
Napoleon avkriminaliserte homofili i sitt lovverk av 1804. Året før hadde han solgt Louisiana til USA, men likevel fikk man i New Orleans slang-uttrykket to follow the Napoleonic code for «å være homofil».
Kunståret 1170
Kunståret 1170 er en oversikt over hendelser, fødte og avdøde kunstnerpersonligheter i 1170.
Homofili
Homofili og samfunnet
I Norge straffet en kristenrett fra 1268 med landsforvisning og formuesinndragelse menn som hadde kjønnslig samvær «med annet levende enn kvinner», men dette var maksimumsstraffen. I 1528 ble bonden Gunnar Ramstad i Nittedal idømt en større bot for «kjetteri» med Per Slåtten. Pers bot var mindre. Det er ukjent om dette var alt de eide, og om de ble landsforvist i tillegg. Etter reformasjonen ble straffen for homofili skjerpet til dødsstraff. I 1687 sier Christian Vs Norske Lov at «Omgængelse, som er mod Naturen, straffes med Bål og Brand». Men ingen slik straff ble eksekvert. Tvert om er homofili nærmest fraværende i norske, svenske og danske tingbøker og rettsreferater. Aron Åsulsen ble i Kragerø i 1693 dømt til pisking, brennmerking og bortvisning fra byen for homofili, eller «dend sÿnd som icke burde nefnes». Absalon Pederssøn Beyer omtaler i sin dagbok fra 1560-årene to saker om «bestialitet» (omgang med dyr) i Bergen, men ingen om homofili. I Danmark reiste fogden en sak i 1636/37, men tiltalte ble frikjent av mangel på lovlig bevis. En sak kunne ikke påtales uten at fogden fikk kjennskap til den, og deretter måtte det foreligge enten tilståelse eller minst to vitner. Hvis retten ikke godtok et vitnemål om en kriminell handling, måtte det underkjente vitnet regne med samme straff som den anklagede ville ha lidd, hvis vitneprovet var blitt trodd. Vitner i saker om homofili var vanskelige å skaffe, slik at det ble stor avstand mellom gjeldende lov og rettspraksis.
Seksuell praksis
Menn som har sex med menn, oppnår seksuell nytelse på en rekke forskjellige måter. Disse kan deles inn i fire kategorier: gjensidig masturbasjon, full kropp (inkludert penetrering mellom partnerens sammenstilte lår), oral-genital og anal sex. Gjensidig masturbasjon, penetrering mellom partnerens lår, og stimulering med munnen er de mest vanlige seksuelle praksisene, i den rekkefølgen. I Storbritannia ble det i slutten av 1960-årene antatt at ikke mer enn 15 % av menn som har sex med menn, hadde analsex, et antall som sannsynligvis var likt eller lavere enn antallet heterofile par som praktiserte samme teknikk.
Jørgen Arentz Rostrup
Rostrup kom fra tilsvarende stilling i Yara, der han har hatt flere lederstillinger, blant annet landssjef i Yara Ghana. Rostrup har vært finansdirektør i Norsk Hydro, der han også har vært konserndirektør med ansvar for Energy- enheten og finansdirektør i olje- og gassdivisjon.
Han er siviløkonom fra Norges Handelshøyskole.
Homofili
Seksuell praksis
Senere kulturelle endringer i vestlige samfunn har tillatt lesber å uttrykke seksualiteten sin friere enn det tidligere var mulig, noe som har resultert i nye studier om den kvinnelige seksualitets natur. Det amerikanske Government's National Center for Health Research publiserte i 2002 en rapport med tittelen Sexual Behavior and Selected Health Measures: Men and Women 15-44 Years of Age, United States, 2002 (Seksuell oppførsel og utvalgte helsetiltak: Menn og kvinner i aldersgruppen 15–44 år). Resultatene tydet på at 11 % av kvinnene i undersøkelsen hadde hatt en seksuell opplevelse med en annen kvinne, og 4,4 % hadde hatt det i løpet av det siste året.
Komme ut
Mennesker som er tiltrukket av sitt eget kjønn har som regel en såkalt komme ut-prosess på et eller annet tidspunkt av livet. Som regel blir denne prosessen beskrevet som to faser:
Forskning viser at de fleste homofile ungdommer først legger merke til tiltrekning til samme kjønn i 10-årsalderen, og selvidentifiserer som homofile i 14-16-årsalderen. Enkelte får likevel ikke klarhet i sin seksuelle orientering før de er godt voksne. De fleste kommer ut i skole- eller studiealder, altså i løpet av eller ikke lenge etter puberteten. I denne alderen vil mange ikke stole på eller be om hjelp fra andre, spesielt når orienteringen deres ikke er akseptert i samfunnet. Å komme ut kan noen ganger føre til en livskrise som kan øke til selvmordstanker og i sjeldne tilfeller selvmord. Krisesentre i byer og informasjonssider på nettet kan hjelpe disse i å akseptere orienteringen sin. Selvmordstallene er betydelig høyere blant ungdommer som viser homofile tendenser enn hos deres heterofile jevnaldrende. Dette gjelder spesielt tilfeller der familien er avvisende.
Holdninger til homofili
Mauritania, Sudan, Somalia, Jemen, Saudi-Arabia, Iran, Afghanistan og de nordlige delstatene i Nigeria praktiserer dødsstraff for seksuelle handlinger mellom mennesker av samme kjønn.
Seksuelle forbindelser mellom personer av samme kjønn er kjent og beskrevet i mange deler av verden opp igjennom historien. Det er kanskje mest omtalt i litteratur fra antikkens Hellas, men er også kjent fra enkelte afrikanske stammesamfunn, fra Øst-Asia, Melanesia, og noen steder i Arabia og Orienten, for eksempel Afghanistan. Mange steder har det vært akseptert og endatil oppmuntret.
Religiøse holdninger
Den norske ekteskapsloven som trådte i kraft i 2009 likestiller homofile og heterofile par, dvs. den nye ekteskapsloven diskriminerer ikke mellom såkalte likekjønnede og ulikekjønnede ekteskap. For Den norske kirke og andre trosamfunn betyr det at de har rett til å vie likekjønnede par, men ikke plikt. I lovbehandlingen ble det presisert at for Den norske kirke er det bare vigsel foretatt med hjemmel i kirkens liturgi, som er gyldig. Prester eller vigslere har fått reservasjonsrett mot å utføre slike vigsler, i likhet med reservasjonsretten mot å vigsle skilte brudefolk.
Homofile foreldre
I Norge ble det lov for homofile å adoptere barn og for lesbiske å få assistert befruktning i 2009 etter forandringer i ekteskapsloven. Mange har argumentert for og mot at homofile og lesbiske skal kunne gjøre dette. En har for eksempel argumentert med at lesbiske skaper mindre stabile forhold for barn, fordi de skiller seg veldig mye mer enn hetrofile par, mens mannlige homofile skiller seg enda mindre enn de to andre.
Forskning har vist at lesbiske og homofile foreldre er like dyktige som heterofile foreldre. Barna deres er like mentalt sunne og veltilpassede som barn oppdratt av heterofile foreldre. Ifølge vitenskapelige litteraturgjennomganger er det ingen bevis for det motsatte.
Vold mot homofile
I USA rapporterte FBI at 20,4 % av hatkriminaliteten som ble rapportert til politiet i 2011, var basert på seksuell legning. Drapet på Matthew Shepard, en homofil student i 1998, er eksempel på slik hatkriminalitet i USA. LHBT-personer, spesielt lesbiske kvinner, kan bli ofre for «korrigerende voldtekt», et seksuelt overgrep med hensikt å gjøre kvinnen heterofil. I visse deler av verden er LHBT-personer også i fare for «æresdrap», utført av deres familier eller slektninger.
Former
Flere forskere som studerer den sosiale oppbygningen av samkjønnede forhold, mener at konseptet homofili kan beskrives bedre som flere forskjellige «homofilier». Organiseringen av disse forholdene foregår og har foregått på ulike måter, som av sosialantropologen Stephen O. Murray grupperes i tre forskjellige kategorier:
Både kjønns- og aldersstrukturerte former involverer ofte at den ene partneren tar en «aktiv», og den andre en «passiv» rolle. Mellom menn er den passive partneren som regel mottaker av sæd, enten ved å utføre oralsex eller ved å motta analsex. Dette oppfattes ofte som en vektlegging av den aktive partnerens seksuelle nytelse, noe som ikke alltid er tilfelle. For eksempel i kjønnsstrukturert kvinnelig homofili i Thailand, vil den aktive partneren vektlegge den passive partnerens nytelse, og vil ofte nekte den passive partneren å tilfredsstille seg.
Som regel dominerer en av disse tre formene i et gitt samfunn, men en viss sameksistens er vanlig. I antikkens Hellas sameksisterte egalitære forhold med pederasti, og både homofil og heterofil fascinasjon for ungdommer kan finnes i dagens samfunn. I vestlige land øker andelen av egalitære homofile forhold, mens andelene av kjønnstrukturerte og aldersstrukturerte forhold synker. På grunn av vestlig kulturdominans sprer dette mønsteret seg også til andre kulturer, men det finnes fremdeles klare forskjeller mellom de forskjellige kulturene.